सचिव ने 33 लाख का गबन कर स्वीकारा अपराध, अदायगी की मियाद भी खत्म
भास्कर संवाददाता|बांसवाड़ा
पंचायतीराजमें ग्राम सेवक-पदेन सचिव एक के बाद एक कारनामा कर रहे हैं। इनमें कुछ तो राजनीति के शिकार हो रहे हैं और कुछ दबाव में सरकारी रकम में भी हेरफेर करने से नहीं चूकते। फंसने पर नामों का खुलासा भी नहीं कर पाते।
तलवाड़ा में मसोटिया हाल सुंदनपुर ग्राम पंचायत के ग्राम सेवक-पदेन सचिव विनोद मेघवाल ने 33 लाख 16 हजार 605 रुपए का गबन कर दिया। उसका दोष सिद्ध हो चुका है। जांच-पड़ताल के बाद जब वह चारों तरफ से फंस गया तो उसने विभागीय अफसरों के सामने अपना अपराध बोध कर लिया और कहा कि वह अपनी गलती-फर्जीवाड़ा स्वीकार करता है। एक मौका देने के इरादे से उसने कहा कि वह एक माह में ये रकम जमा करा देगा, जिसकी मियाद भी 23 दिसंबर को खत्म हो गई, लेकिन उसने यह सरकारी राशि अदा नहीं की। इसके पीछे इन चर्चा को बल मिल रहा है कि वह कहां से रुपए देगा, गबन कराने वालों ने तो अपना काम करा लिया। इसके विपरीत गबन साबित होने और तमाम स्वीकारोक्ति के बाद भी मेघवाल के खिलाफ अब तक पुलिस थाने में एफआईआर दर्ज नहीं होने और उसे खुली छूट दिए जाने से विभागीय मंशा पर सवाल खड़े होने लगे हैं।
तलवाड़ा पंचायत समिति के विशेष जांच दल प्रभारी ने विकास अधिकारी के 24 नवंबर के पत्र का उल्लेख करते हुए विनोद मेघवाल को नोटिस भेजा था, जिसमें कहा गया कि तलवाड़ा की बैंक ऑफ बड़ौदा, बांसवाड़ा की केनरा बैंक और ओबीसी शाखा द्वारा जारी मसोटिया ग्राम पंचायत की पासबुकों में उन्होंने नियम विरुद्ध तरीके से रुपए निकलवा लिए। यह काम उसने 1 अप्रैल 2014 से 14 अगस्त015 के बीच कुल 16 महीनों में किया। मेघवाल से इस नियम विरुद्ध काम करने का कारण और हर निकासी से किए गए भुगतान का पूरा विवरण मांगा गया था। इसके अलावा जिला परिषद के सीईओ ने भी मेघवाल को नोटिस भेजकर इस राशि को ग्राम पंचायत के बैंक खाते में जमा कराकर रसीद जिला परिषद दफ्तर में लाकर दिखाने काे तलब किया था, लेकिन विभाग की ओर से अब तक इतना ही किया कि उसे पहले मसोटिया से हटाकर सुंदनपुर लगाया, फिर निलंबित कर आनंदपुरी मुख्यालय कर दिया गया, लेकिन कानूनी कार्रवाई अब तक नहीं की गई है।
^तलवाड़ाबीडीओ के पत्र के आधार पर आवश्यक कार्रवाई के विभागीय आदेश जारी कर दिए गए हैं। रामनाथचाहिल, सीईओ
hin_Deva bho_Deva hin_Deva hin_Deva hin_Deva hin_Deva